ஆகவே, தனக்கு பின்னரான அரசியல் சூழலில் யாரும் எதிர்ப்பு வெளியிடாத – விரும்பக்கூடிய ஒரு தலைமையை சம்பந்தன் உருவாக்க வேண்டும். அதற்கு ஏற்றவாறு தமிழ்த் தேசிய கூட்டமைப்பை சீர்ப்படுத்த வேண்டும். அதேவேளை, தமிழ்த் தேசிய மக்கள் முன்னணி இன்று கூட்டமைப்புக்கு எதிர்க்கட்சியாக இருக்கின்றது. ஆனால், கட்சி அரசியல் பண்பில் இருந்து விடுபட்டு மேற்படி கருத்துக்களை உள்வாங்கி தமிழ்த் தேசிய மக்கள் முன்னணி மாற்று நடவடிக்கைகளை முன்னெடுத்தால் தமிழ்த் தேசிய கூட்டமைப்பும் விரும்பியோ விரும்பாமலே இணைந்து செயற்பட வேண்டிய ஒரு நிலை உருவாகலாம். கொள்கை ஒரு பிரச்சினை அல்ல. அது மக்களிடம் தாராளமாகவே இருக்கின்றது.